CELEX: 62008CN0405
Language: et
Date: 2008-09-18 00:00:00
Title: Kohtuasi C-405/08: Eelotsusetaotlus, mille esitas Vestre Landsret (Taani) 18. septembril 2008 — Ingeniørforeningen i Danmark, Bertram Holsti volitusel versus Dansk Industri, Babcock & Wilcox Vølund ApS volitusel

22.11.2008   
            
            
               ET
            
            
               Euroopa Liidu Teataja
            
            
               C 301/22
            
         Eelotsusetaotlus, mille esitas Vestre Landsret (Taani) 18. septembril 2008 — Ingeniørforeningen i Danmark, Bertram Holsti volitusel versus Dansk Industri, Babcock & Wilcox Vølund ApS volitusel
   (Kohtuasi C-405/08)
   (2008/C 301/35)
   Kohtumenetluse keel: taani
   Eelotsusetaotluse esitanud kohus
   Vestre Landsret
   Põhikohtuasja pooled
   
      Kaebuse esitaja: Ingeniørforeningen i Danmark, Bertram Holsti volitusel
   
      Vastustaja: Dansk Industri, Babcock & Wilcox Vølund ApS volitusel
   Eelotsuse küsimused
   
               1.
            
            
               Pooled ei ole suutnud kokkulepet saavutada küsimuses, kas direktiiv 2002/14/EÜ, millega kehtestatakse töötajate teavitamise ja nõustamise üldraamistik Euroopa Ühenduses (1), on DA ja LO vahelise koostöölepinguga nõuetekohaselt üle võetud. Sellega seoses palutakse täpsustada, kas ühenduse õigusnormidega on vastuolus direktiivi rakendamine selliselt, et teatud töötajate grupi suhtes laieneb kollektiivleping, mis on sõlmitud osapoolte vahel, kes ei esinda kõnealuste töötajate kutseala ja mille rakendusalasse nimetatud töötajate kutseala ei kuulu?
            
         
               2.
            
            
               Juhul kui direktiiv 2002/14/EÜ on Bertram Holsti suhtes DA ja LO vahelise koostöölepinguga nõuetekohaselt rakendatud, siis kas direktiivi 2002/14/EÜ artikkel 7 on õigesti üle võetud, kui on tõendatud, et koostööleping ei taga kõrgendatud vallandamiskaitset teatud kutseala esindajatele?
            
         
               3.
            
            
               Juhul kui Bertram Holst kuulub seadusandliku rakendusmeetme kohaldamisalasse, siis kas direktiivi artikliga 7, mis sätestab nõude tagada, et „töötajate usaldusisikutel oleks nende ülesannete täitmisel piisav kaitse ja tagatised, mis võimaldavad nõuetekohaselt täita neile pandud kohustusi”, on vastuolus direktiivi artikli 7 ülevõtmine töötajate teavitamise ja nõustamise seaduse §-ga 8, mis sätestab, et „usaldusisikutele, keda tuleb töötajate nimel teavitada ja nõustada, tuleb tagada samasugune kaitse vallandamise või töösuhte muul viisil muutmise eest nagu sama või sarnase kutseala ametiühingute esindajatele”, kui nimetatud rakendusmeede ei sätesta kollektiivlepingu rakendusalasse mittekuuluvate kutsealade esindajate kõrgendatud vallandamiskaitset?
            
         
      (1)  EÜT L 80, lk 29; ELT eriväljaanne 05/04, lk 219.